OULUN AVOIMEN YLIOPISTON STRATEGIA 2005-2007

Toimeksianto:
Avoimen yliopiston ohjausryhmä 08.10.2004

Sisältö:
Oulun avoimen yliopiston kehityslinjat ja painopistealueet vuosille 2005-2007

Työryhmä:
Haapasalo (pj), Ylimaula, Kantola, Karjalainen, Pinola, Pura, Pohjonen

Työskentely:
Työpajat 10.02., 18.02., 24.02., 16.03. ja 2.5.2005
Avoimen yliopiston ohjausryhmän käsittely strategiaa 30.3.2005 ja 18.05.2005

Prosessi:

1. Tausta ja toimeksianto
2. Avoimen yliopiston lähtökohdat
Toiminta-ajatus
Arvot
3. Nykytilan analyysi
Metriikat
Palvelut ja toimintamuodot
Opiskelijat ja sidosryhmät
Organisointi
Resursointi
4. Toimintaympäristön muutos
Sektorikohtainen analyysi
5. Strategia
Visio
Strategiset päämäärät
Kehittämisalueet
Kehittämistehtävät
Projektit
6. Strategian jatkokäsittely ja hyväksyminen

Hyväksytty avoimen yliopiston ohjausryhmässä xx.xx.2005

Hyväksytty Koulutus- ja tutkimuspalveluiden ohjausryhmässä xx.xx.2005

1. TAUSTA

Oulun avoimessa yliopistossa on laadittu sektorikohtaisia strategioita vuodesta 1989 lähtien. Tällöin valmistui avoimen yliopiston ensimmäinen kehittämisstrategia, AVOKE I. Tämän jälkeen toiminnan linjauksia on määritelty 1990-luvulla mm. AVOKE II:ssa ja TOKE –projektissa.

Strategian laatiminen kaudelle 2005-2007 tuli ajankohtaiseksi mm. uuden yliopistolain, tutkintorakenneuudistuksen sekä vuonna 2004 aloittaneen Oulun avoimen yliopiston ohjausryhmän myötä. Ohjausryhmä päätti ensimmäisessä kokouksessaan 8.10.2004 käynnistää avoimen yliopiston strategiatyön. Strategia laadittiin kevään 2005 aikana ja osa esitetyistä toimenpiteistä otettiin huomioon jo vuoden 2005-2006 toimeenpanosuunnitelman käsittelyn yhteydessä.

Työryhmän strategiatyön kannalta keskeiset asiakirjat liitteenä 1.

2. OULUN AVOIMEN YLIOPISTON LÄHTÖKOHDAT

2.1. Toiminta-ajatus

Oulun avoimen yliopiston tehtävänä on toteuttaa ja kehittää koulutuksellisen tasa-arvon lähtökohdista yliopistollisia koulutus- ja sivistyspalveluita eri asiakasryhmilleen yhdessä tiedekuntien ja laitosten sekä alueen koulutusorganisaatioiden kanssa osana yliopiston aikuiskoulutusta ja alueellista kehittämistehtävää ja toimijaverkostoa.

2.2. Arvot

Oulun avoimen yliopiston arvoperustana on yksilön oikeus elinikäiseen oppimiseen ja sivistykseen. Avoimen yliopiston toimintaa ohjaavat arvot:
•	Tasa-arvo ja Avoimuus
•	Joustavuus ja Saavutettavuus
•	Tiedelähtöisyys ja Yliopistollisuus
•	Eettisyys ja Yhteisöllisyys
•	Innovatiivisuus ja Laadukkuus

2.3. Asiakasryhmät/ Tarpeet

Oulun avoimen yliopiston asiakas- ja sidosryhmät:
•	opiskelijat
•	tiedekunnat ja laitokset
•	yhteistyöorganisaatiot ja viranomaiset
•	alueet ja kansalaiset

Opiskelijoiden tarvelähtökohdat:
•	yleinen sivistysharrastus
•	ammatillinen täydennyskoulutus
•	yliopistotutkintoon tähtäävä opiskelu

Avoimen yliopiston ja täydennyskoulutuksen ero:
Avointa yliopisto-opetusta ei ole opintojen tarjoaminen liiketaloudellisena maksullisena toimintana. Avoimen yliopisto-opetuksen ja yliopistollisen täydennyskoulutuksen järjestämisen merkittävimmät erot ovat:
•	Avoimen yliopiston opetussuunnitelmat perustuvat yliopistojen tutkintojen opetus-suunnitelmiin. Täydennyskoulutus palvelee ensisijaisesti työelämän ja ammatillisen kehittymisen tarpeita.
•	Avoin yliopisto-opetus on avointa kaikille. Täydennyskoulutuksen osallistujille koulutuksen tilaaja tai järjestäjä asettaa valintakriteerit.
•	Avoin yliopisto-opetus on julkisoikeudellinen suorite, jonka rahoitus saadaan vuosittain pääosin valtion budjetista. Avoimen yliopiston opintomaksut ovat kohtuullisia, jotta ne eivät olisi este osallistumiselle. Täydennyskoulutus hinnoitellaan liiketaloudellisesti itsensä kannattavaksi ja rahoitetaan pääosin asiakasmaksuin.

2.4. Palvelut ja toimintamuodot

Oulun avoimen yliopisto palvelut ja toimintamuodot
1. Koulutuspalvelut
Arvosanaopetus (lähi- ja etäopetus, verkko-opiskelu, itseopiskelu)
•	talvikautinen opetus
•	kesäaikainen opetus
•	perusopetukseen integroitu opetus (POIA)
Yleisöluentosarjat (Studia Generalia, Yliopisto - Maakunta)
Ikäihmisten yliopistotoiminta
2. Koulutuksen tukitoiminnot
•	opintoneuvonta ja -ohjaus
•	opinto- ja taloushallinto
•	suunnittelu ja koordinointi
3. Kehittämistoiminta
Kehittämistoiminnot koulutuspalveluiden ja tukitoimintojen alueella

2.5. Toiminnan organisointi

Oulun avointa yliopistotoimintaa ohjaa valtakunnallisella tasolla OPM ja paikallisella tasolla Oulun yliopiston hallitus, Koulutus- ja tutkimuspalveluiden johtoryhmä ja avoimen yliopiston ohjausryhmä. Avoimen yliopiston ohjausryhmä koostuu tiedekuntien, kirjaston, tietohallinnonkeskuksen, opetus- ja opiskelijapalveluiden sekä kesäyliopistojen edustajista.

Oulun yliopiston kautta toteutettava avoin yliopistotoiminta järjestetään yhteistyössä tiedekuntien ja laitosten sekä käytännön toteutuksesta vastaavien koulutusorganisaatioiden kanssa.

Oulun yliopiston Koulutus- ja tutkimuspalveluiden avoimen yliopiston toimisto vastaa kaikesta Oulun yliopiston kautta annetusta avoimesta yliopisto-opetuksesta. Se on koordinaatio- ja kehitysorganisaatio tiedekuntien, laitosten, yhteistyöoppilaitosten sekä eri viranomaisten välillä.

Kainuun ja Ylä-Savon alueella Oulun yliopiston avoimen yliopiston toimintaa koordinoi Kajaanin yliopistokeskus Koulutus- ja tutkimuspalveluiden kanssa sovitun työnjaon mukaisesti.

Oulun yliopiston alueellista toimintaa avoimessa yliopistossa toteutetaan Pohjois-Pohjanmaalla Maakuntayliopisto -verkoston kautta, jonka monipalvelupisteitä ovat Pohjois-Pohjanmaan kesäyliopiston toimipaikat Oulussa, Ylivieskassa, Raahessa, Kuusamossa ja Pyhäsalmella. Kainuun alueella toimii Kainuun maakuntakorkeakoulu. Oulun avoin yliopisto tekee kiinteää yhteistyötä Lapin maakuntakorkeakoulun kanssa.

Maakunnassa voi olla myös muita alueellisia yhteistyöverkostoja ja niiden toimipisteitä kuten esim. Oppimiskeskus Pohjantähti Pudasjärvellä. Monipalvelupisteet ja oppimiskeskukset ovat Oulun avoimen yliopiston edustajia alueellaan ja osallistuvat toiminnan suunnitteluun ja toteutukseen esim. tarjoamalla paikallisia opintopalveluita yhteistyössä alueidensa muiden oppilaitosten kanssa sopimusten perusteella.

Oulun avoimen yliopistojen toimintojen prosessimallit liitteenä 2.

3. NYKYTILA

3.1. Metriikat

Avoimen yliopiston toimintaa kuvataan määrällisin ja laadullisin mittarein. Osa mittareista on kytketty avoimen tulosohjausjärjestelmään (esim. LOP, väylä, laadulliset kuvaajat). Arviointikohteita ovat:

Kohde	Sisältö (vuosi 2004)	Liitteet *	
Toiminnan kuvaus ja kehitys	A KOTA –tietokanta:
•	opiskelijamäärät
•	laskennalliset kokovuotiset opiskelijapaikat
•	tarjotut ja suoritetut opintoviikot
•	Ikäihmisten yliopiston opiskelijat
•	järjestäjätahot
	Liite 3.	
	B Laadulliset:
•	väylä
•	sukupuolijakauma
•	aineopinnot
•	verkkokurssit
•	perustutkinto-opiskelijat
•	ikä
•	paikkakunnat
•	yhteistyötahot
	Liite 4.	
Toiminnan resurssit ja kehitys
	Talous
•	budjetti 2000-2003, 2004
	Liite 5.	
	Henkilöstö:
•	tehtävät / määrä / laatu
	Liite 6.	
Toiminnan vertailu	Toiminnan sisäinen vertailu
Tilastovertailu muihin yliopistoihin
Valtakunnallinen arviointi	Liite 7.
Raportti	
Toiminnan laatu
	Palautejärjestelmä
Toiminnan kuvausjärjestelmä	Liite 8.	

* Liitteissä esitetyt tilastotiedot on kerätty seuraavista lähteistä;
-KOTA Online http://www.csc.fi/kota/kota.html
(mm. opiskelijamäärä, tarjonta, suoritetut opintoviikot, laskennalliset kokovuotiset opiskelijat, Ikäihmisten yliopisto)
-KOTA-tietokantaa täydentävä tilastopalvelu http://www.verkkolomakkeet.info
(mm. yliopistokuvaajat, koulutusalakuvaajat, maakuntakuvaajat) 
-AvoinNetin tilastopalvelut http://www.avoin.net/AvoinNet/avoinnet.nsf/pages/Tilastoja
- Oulun Avoimen yliopiston toimiston asiakirjat ja rekisterit

3.3. Nykytilan analyysi toimintomuodoittain

Koulutuspalvelut; 
•	Koulutusmarkkinat ovat saturoitumassa. Opiskelijoiden määrä on vähentynyt, mutta he suorittavat opintoja aikaisempaa enemmän. Opetustarjonta on vakiintunut laajuudeltaan.
•	Opiskelijamäärillä mitattuna Oulun yliopisto on Suomen viidenneksi suurin avoimen yliopisto-opetuksen järjestäjä (6779 opiskelijaa brutto, 5806 netto).
•	Suoritetuilla opintoviikoilla mitattuna Oulun yliopisto on Suomen neljänneksi suurin avoimen yliopisto-opetuksen järjestäjä (26355 opintoviikkoa).
•	Laskennallisia kokovuotisia opiskelijapaikkoja (LOP) oli yhteensä 1090, tulossopimuskauden 2005-2007 tavoite on 1300.
•	Vuonna 2004 Oulun yliopistoon hyväksyttiin avoimen yliopiston väylän kautta yhteensä 30 opiskelijaa kauden tavoitteen ollessa 100.
•	Opiskelijat tulevat tutkinto-opiskelijoiksi useimmiten normaalin pääsykokeen, ei väylän, kautta. Oulun yliopistoon hyväksytyistä uusista opiskelijoista 12,3 prosentilla oli takanaan avoimen yliopiston opintoja, keskimäärin 14,8 ov.
•	Opetustarjonnassa on ollut kaikkien tiedekuntien arvosanapetusta. Kasvu on tapahtunut terveystieteiden ja taloustieteiden aineissa. Humanistiset ja luonnontieteet sekä tekniikan alat ovat laskussa. Kasvatustieteet ja kielet ovat säilyttäneet asemansa.
•	Oulun avoimen yliopiston toiminta on ollut maanlaajuista, mutta opetus on keskittynyt erityisesti Pohjois-Suomeen. Opetusta järjestettiin vuoden aikana yhteensä 27 paikkakunnalla. Eniten Oulun yliopiston avointa opetusta tarjottiin Pohjois-Pohjanmaalla (1448 ov), Kainuussa (161 ov), Pirkanmaalla (69 ov), Keski-Pohjanmaalla (49 ov) ja Lapissa (42 ov).
•	Opetusta järjestävien yhteistyöoppilaitosten määrä on loivassa laskussa. Vuonna 2004 opetusta järjestettiin 32 yhteistyötahon kanssa. Merkittävimpiä yhteistyökumppaneita ovat alueiden kesäyliopistot. Kansan- kansalais- ja työväenopistojen osuus on vähentynyt.
•	Vuonna 2004 tarjolla oli perusopintokokonaisuudet 28 eri oppiaineessa, aineopintoja tai niiden osia 15 ja syventäviä opintoja kolmessa aineessa. Opetustunteja annettiin yhteensä 13114 tuntia.
•	Studia generalia -luentosarja ja Ikäihmisten yliopistotoiminta on vakiintunut niin toimintamuodoiltaan, alueeltaan kuin osallistujamääriltään.

Koulutuksen tukitoiminnot
•	Opintoneuvonta
o	Opintoneuvonta on toteutunut tiedekuntien, opettajien, suunnittelijoiden, opintoasiainsihteerien ja maakunnallisten monipalvelupisteiden toimesta hyvin.
o	Opiskelijat ovat lisääntyvässä määrin hyödyntäneet avoimen yliopiston verkkopalveluita ja Suvi – järjestelmää avoimen yliopiston opinto-oppaan ohella.
o	Opintoneuvontajärjestelmä koettu toimivaksi, mutta tutkintorakenneuudistus on muuttamassa tilannetta syksystä 2005 lähtien.
o	Opintopolkujärjestelmä puuttuu (koordinointi opintojen ohjauksessa avoimessa, Kotussa, yhteistyö tiedekuntien kanssa)
•	Opinto- ja taloushallinto
o	Opinto- ja taloushallinnon tietojärjestelmät ovat vanhentumassa toiminnoiltaan ja tekniseltä ympäristöltään mm. tutkinnonuudistuksen vaikutuksesta (Tayrpo, Acta, Suvi, Avoin WWW).
o	Avoimen yliopiston sopimusjärjestelmät ovat rakenteiltaan toimivia ja ajanmukaisia (yhteistyösopimukset, tekijänoikeusmallit, palkkioperusteet).
•	Suunnittelu ja koordinointi
o	Tiedekuntayhteys toimii vastuusuunnittelijoiden ja ohjausryhmän kautta hyvin.
o	Yhteistyö ja työnjako ammatillisen täydennyskoulutuksen ja avoimen yliopiston välillä on toimivaa (esim. muuntokoulutusohjelmat).
o	Aluesuunnittelujärjestelmä toimii avoimessa yliopistossa, mutta Maakuntayliopistokonsepti on jäänyt jälkeen suhteessa Lapin maakuntakorkeakouluun (esim. AMK:t). 
o	Oulun avoimen yliopiston oppimiskeskusverkoston rakentaminen Lappia ja muuta maata edellä.
o	Nykyinen alueellinen koulutustarvekartoitus on koettu lyhytjänteiseksi ja jäykäksi. Tarvitaan nopeampaa reagointia alueen koulutustarpeisiin vastaamiseksi ja pitempijaksoista ohjelmapolitiikkaa.
o	Kajaanin yliopistokeskuksen sekava tilanne tuottaa ongelmia Oulun ja Kajaanin avoimen toimistojen yhteistyölle ja avoimen yliopistotoiminnan alueellisen tehtävän hoitamiselle Kainuussa ja Ylä-Savossa.
o	Avoimen yliopiston keskeisten tukipalveluiden ostopolitiikka on koettu tehokkaaksi toimintamalliksi (kirjasto, tietohallinto, eräät tiedekuntalaitokset). Eräissä tapauksissa tiedekuntien palveluiden hinnoittelu on muodostunut ongelmaksi.
o	Yliopistojen välinen Joo-sopimus vääristää opiskelijavirtoja perusopetuksesta avoimeen yliopistoon.
o	POIA –toiminta on rapautumassa, vaikka toimintamuodolle olisi edelleen kysyntää.

Kehittämishankkeet 
o	Oulun yliopiston avoin yliopisto on osallistunut aktiivisesti kansalliseen strategiatyöhön ja avoimen yliopiston valtakunnallisen foorumin toimintaan sekä virtuaaliyliopistohankkeisiin. Esim. vuodelle 2005 Oulun avoin yliopisto on mukana kolmessa laajassa virtuaaliyliopistohankkeessa. Tätä kautta on onnistuttu laajentamaan myös Oulun avoimen yliopiston rahoituspohjaa ja toimijaverkostoa.
o	Tiedekuntien toimintamallit ovat kehittyneet virtuaaliyliopiston myötä lähemmäksi avoimen yliopiston toimintamalleja (etä- ja monimuoto-opetus, verkkokurssit). Tämä on edesauttanut opetuksen kehittämisen muuttumista projekteista kohti jatkuvaa toimintaa ja avoimen yliopiston resurssien suuntaamista myös muiden toimintojen, kuten palveluprosessien, kehittämiseen. Opetuksen alueella on kehitetty opetusmuotoja, oppimateriaalia sekä opiskelua tukevia neuvonta- ja ohjausjärjestelmiä yhdessä tiedekuntien ja laitosten kanssa sekä Suomen virtuaaliyliopiston.
o	Prosessimallinnus on koettu hyväksi sisäisten toimintojen kehittämisen lähtökohdaksi, mm. laadun, toimintojen ja palveluprosessien virtaviivaistamisessa sekä tietojärjestelmien kehittämisessä.
o	Vuoden 2005 toteutuva UPJ vaikuttaa koko yliopistolaitoksen henkilöstön tehtäviin, palkkaukseen ja rekrytointiin.
o	Avoimen yliopiston tietojärjestelmät ovat olleet vuoden 2004 aikana kehittämisen keskiössä. Vuonna 1995 käyttöön otetut järjestelmät (Acta, Taypro) ovat vanhentumassa ja muodostumassa tietoturvariskiksi. Saamaan aikaan WWW –palvelut ovat tulleet yhä tärkeämmäksi kehitettäessä julkisia sähköisiä verkkopalveluita ja –asiointia. KOTU:n Aiko –projekti on tärkeä, mutta toistaiseksi irrallinen.
o	Alueellinen kehittämisen keskeinen tavoite on ollut maakuntayliopistoverkoston kehittäminen mm. oppimiskeskusverkoston avulla sekä lähtemällä yhteistyöhön Lapin maakuntakorkeakouluhankkeen kanssa.
o	Avoimen yliopiston toimisto on varautunut kaksiportaisen tutkinnon mukanaan tuomiin muutoksiin mm. tietojärjestelmien ja opintoneuvonnan kehittämisessä sekä yhteistyötahojen ohjeistuksella.

3.4. Kilpailija-analyysi (olisiko tähän parempi sana)

Oulun avoimen yliopiston keskeisimmät ”kilpailijat” samalla toimialalla ja toiminta-alueella ovat Jyväskylän ja Lapin yliopistot. Tampereen yliopisto on toimintavolyymiltään lähellä Oulun tasoa, mutta se ei ole merkittävä toimia Oulun avoimen yliopiston toiminta-alueella. Jyväskylän yliopiston toiminta on loivassa kasvussa ja se toimii Oulun alueella erityisesti hyvän etä- ja monimuoto-opetustarjonnan ja oppilaitosverkoston avulla. Lapin yliopiston toiminta on voimakkaassa kasvussa ja se toimii vahvasti Pohjois-Pohjanmaan ja Kainuun alueella. Nousu selittynee osin hyvin toimivalla maakuntayliopistokonseptilla, jossa mm. yhteistyötahojen maksuja on voitu alentaa projektirahoituksen turvin. Vrt. liite 9. (http://www.verkkolomakkeet.info/ )

4. Toimintaympäristön muutos

Tunnistettuja trendejä
•	uusi yliopistolaki korostaa yliopiston alueellista tehtävää
•	tutkintorakenteen muutos (tutkinnot, mitoitus, arviointi, kiintiöt, väylä)
•	uusi palkkausjärjestelmä muuttaa yliopiston toimintakulttuuria
•	avoimen yliopiston opiskelijarakenne ja yhteistyöverkosto muuttuu ja laajenee
•	vaatimukset avoimen yliopiston palvelujen saavutettavuudesta kasvavat
•	vaatimukset avoimen yliopiston toimintojen tuloksellisuudesta ja laadusta kasvavat
•	avoimen yliopiston perusresurssit kehittyvät ympäristön vaatimuksia hitaammin
•	avoimen yliopiston ulkoinen ja sisäinen paine toimintojen kehittämiseksi kasvaa
•	avointen yliopistojen ja muiden koulutusorganisaatioiden välinen kilpailu lisääntyy
•	kilpailun ja toisaalta yhteistyön lisääntyminen korostavat verkostoitumista
•	teknologian kehittyminen muuttaa avoimen yliopiston toimintaprosesseja
•	väestön ikärakenne ja koulutustaso muuttuvat
•	koulutusmarkkinat saturoituvat
•	aikuiskoulutuksen toimintamallit ja organisointitavat muuttuvat
•	tietoyhteiskuntakehitys ja työelämän muutokset korostavat elinikäistä oppimista
•	julkiset palvelut hyödyntävät yhä useammin tietoverkkoja
•	muuttoliike keskittyy kasvukeskuksiin ja alueelliset erot kasvavat

5. Strategia

5.1. Visio

Oulun Avoin yliopisto on vuonna 2010 vahva yliopistollinen toimija niin valtakunnallisella kuin alueellisella tasolla aikuiskoulutuksessa. Se tarjoaa akateemista sivistystä sekä monipuolista ja laadukasta eri tiede- ja taidealojen tutkimukseen perustuvaa opetusta modernilla tavalla sekä luo väylän yliopistotutkintoon erityisesti Pohjois-Suomessa.

5.2. Strategiset linjaukset

Oulun avoimen yliopiston xx strategista linjausta, joiden pohjalta Oulun avoin yliopisto profiloituu avoimen yliopiston palveluiden tarjoajan ja järjestäjän sekä toiminnan kehittämisen huippuyksikkönä.
1.	Avoimen yliopiston toiminnan peruselementit ovat tasa-arvo ja yliopistollisuus
2.	Avoin yliopisto kytketään kiinteäksi osaksi yliopiston muuta toimintaa.
3.	Avointa yliopistoa kehitetään osana aikuiskoulutusta ja yliopiston yhteiskunnallista palvelutehtävää.
4.	Avoimen yliopiston toiminta perustuu kiinteään yhteistyöhön ja verkostoitumiseen yliopiston tiedekuntien ja laitosten sekä yhteistyötahojen kanssa erityisesti Pohjois-Suomessa.
5.	KOTU:n avoimen yliopiston toimistoa profiloidaan avoimen yliopiston johtamisen, suunnittelun, opintohallinnon ja opetuksen kehittämisen, erityisesti etä- ja monimuoto-opetuksen, alueella
6.	Avoimen yliopiston toiminnassa kaudella 2005-2007 keskitytään laadun kokonaisvaltaiseen parantamiseen palveluissa, prosesseissa ja toiminnan ohjauksessa.
7.	Less Is More – mutta miten se ilmaistaan…

5.3. Kehittämisalueet ja kehittämistehtävät

Kehittämisalue 1. Palvelut (Monipuoliset, tehokkaat ja laadukkaat avoimen yo:n palvelut)

	Kehittämistehtävä	Toimenpiteet	Tavoite	
1	Uudet palvelut (sisältö ja toimintamalli)	Uusia koulutuspalveluita uusille asiakasryhmille uudella tavalla

Uusien prosessien ja tukipalveluiden kehittäminen opiskelijoille, opettajille, sidosryhmille ja henkilökunnalle
	Uusien koulutuspalveluiden / yhteistyötahojen osuus toimeenpanosuunnitelmassa kasvanut vuoteen v. 2006 10 %.

Uusien, erityisesti sähköisten palveluiden määrä kasvanut vuoteeen 2007 20 %	
2	Nykyisten koulutuspalveluiden tuloksellisuuden parantaminen	Toiminnan tehostaminen ja laadun parantaminen

Tuloksellisuuden kehittämisen huomioivat sopimukset ja toimintamallit tiedekuntien ja laitosten kanssa.
	€/LOP suhteen paraneninen 5 % vuosittain.

tiedekuntien kanssa laadittavien sopimusten tavoite-kustannustason pitäminen tai paraneminen.	
3	Markkinoinnin kehittäminen (Imago, brandi)	Markkinointisuunnitelman laatiminen ja sen toimeenpano	Markkinointisuunnitelma hyväksytty avoimen yliopiston ohjausryhmässä v. 2005	
5	Tutkintorakenteen avaamat mahdollisuudet hyödynnetään	Avoimen väylän kehittäminen

Tukipalveluiden organisointi (opintopolku, kanavat)	Tiedekunnat määritelleet avoimen yliopiston väylärakenteen 2005

Toimintakonseptin rakentaminen aloitettu 2005	
6	Uusi POIA -konsepti	POIA –konseptin uudelleen virittäminen	Uusi toimintamalli käytössä lukuvuonna 2006	

Kehittämisalue 2. Resurssit (Avoimen yliopiston taloudellisten, teknisten, henkilöstö- ja verkostoresurssien riittävyys ja laatu)

	Kehittämistehtävä	Toimenpiteet	Tavoite	
1	Verkoston kehittäminen ja huoltaminen	Avoimen yliopiston toimintaverkoston kartoittaminen, toimintamallien kuvaaminen ja kommunikaatiojärjestelmän kehittäminen 	Avoimen yliopiston ekstranet ja toimintaoppaan laatiminen v. 2005	
2	Oppimiskeskuskonseptin kehittäminen	Oppimiskeskuskonseptin kehittäminen osana Maakuntayliopisto/ maakuntakorkeakouluhanketta	Oulun yliopistolla oppimiskeskusten laatukritteristö käytössä ja vähintään viisi kriteeristön mukaista oppimiskeskusta v. 2006	
3	Uusien talousresurssien haku	Uusien rahoituslähteiden ja toimintamallien aktiivinen kehittäminen	Muun kuin OPM:n ja yliopiston rahoitusosuuden lisääntyminen 10 % avoimen TPS:ssa v. 2006-2007	
	Toiminnan laajuuden optimointi (LIM)	Kannattamattomien koulutuspalveluiden karsinta	€/LOP/opetustarjontaindeksin paraneminen 10 %	

Kehittämisalue 3. Johtaminen (Avoimen yliopiston tuloksellisuuden ja laadunvarmistuksen osatekijät)

	Kehittämistehtävä	Toimenpiteet	Tavoite	
1.	Työnjaon kehittäminen yliopistossa	Työnjaosta sopiminen ja päällekkäisyyksien poistaminen aikuiskoulutuksen ja perusopetuksen alueella (roolitus)	Selkeä avoimen yliopiston profiili v. 2005 (toiminta-alue, tehtävä, palvelut, prosessit, vastuu) v. 2005. Järjestelmä sovitettu yliopistoon v. 2006.	
2	Toiminnan virtaviivaistaminen	Uusien toimintamallien huomioiminen tietojärjestelmien kehittämisessä (opinto- ja taloushallinto, palvelut sidosryhmille)	Uusia tietojärjestelmiä ja toimintamalleja käytössä v. 2006.	
3	Alueellisen tehtävän haltuunotto	Maakuntayliopistokonseptin laajentaminen	Pohjois-Suomen tasoinen suunnitteluyhteistyö Lapin maakuntakorkeakouluhankkeen kanssa v. 2005	
4	Toiminnan laatujärjestelmän kehittäminen	Laatujärjestelmän kehittäminen avoimen yliopiston opetuksen- ja tukipalveluiden osalta. (vrt. Bologna)	Laatujärjestelmän kehittämisprojektin käynnistäminen v. 2005.

www-pohjainen palautejärjestelmä ja käsittelymekanismi v. 2006	

Kehittämisalue 4. ”Osaaminen” (avoimen yliopiston toiminnan ylläpidon ja kehittämisen osatekijät)

	Kehittämistehtävä	Toimenpiteet	Tavoite	
1	Toimijaverkoston ”asiantuntijuuden” kehittäminen	Toimiston ja yhteistyötahojen osaamisen kehittäminen	Koulutustilaisuudet ja toiminnan laatujärjestelmä	
2	Hyvät käytänteet	Bench marking -hanke	Yksi BM -kohde vuosittain alkaen v. 2005	
3	Henkilöstön osaamisen ylläpito ja rekrytointi	Henkilöstötilinpäätös ja henkilöstösuunnitelma	Henkilöstösuunnitelma v. 2006	

LIITE 1.

TYÖRYHMÄN STRATEGIATYÖN KANNALTA KESKEISET ASIAKIRJAT

•	Pääministeri Matti Vanhasen hallituksen ohjelma 24.6.2003
o	http://www.valtioneuvosto.fi/tiedostot/pdf/fi/39357.pdf
•	Koulutuksen ja tutkimuksen kehittämissuunnitelma 2003-2008 (OPM)
o	http://www.minedu.fi/opm/koulutus/asiakirjat/kehittamissuunnitelma041203.pdf
•	Tutkinnonuudistus Suomessa (OPM)
o	http://www.minedu.fi/opm/koulutus/yliopistokoulutus/tutkinnonuudistus.html
•	Korkeakoulujen opintoaikojen lyhentämisen toimenpideohjelma
o	http://www.minedu.fi/julkaisut/koulutus/2003/tr27/tr27.pdf
•	Selvitys aikuisopiskelun taloudellisten edellytysten parantamisesta
o	http://www.minedu.fi/julkaisut/koulutus/2003/tr25/tr25.pdf
•	Yliopistojen opiskelijavalinnan kehittäminen
o	http://www.uta.fi/opiskelu/opetuksen_tuki/opiskelijavalinnat/
•	Parlamentaarisen aikuiskoulutustyöryhmän linjaukset (PAT)
o	http://www.minedu.fi/julkaisut/julkaisusarjat/3parlam_aikkoultr/3kuvailu.html
•	Avoimen yliopiston valtakunnallinen arviointiraportti (KKA 6:2002)
o	http://www.uta.fi/tyt/toiminta/raportit/Itsearviointiraportti.pdf
•	Valtioneuvoston asetus yliopistojen tutkinnoista 19.8.2004
o	http://www.minedu.fi/opm/koulutus/yliopistokoulutus/bologna/Tutkintoasetus190804.pdf
•	OPM:n ohje avoimen korkeakouluopetuksen maksullisuudesta ja maksuperusteista
o	http://www.avoin.net/AvoinNet/avoinnet.nsf/
•	
•	Mattilan aikuiskoulutustyöryhmän selvitystyö
•	Avoimen yliopiston valtakunnallinen strategialuonnos (Forum)
•	Oulun yliopiston ja KOTU:n strategiset linjaukset
•	Oulun yliopiston tulossopimus OPM:n kanssa vuosille 2004-2006
•	Pohjois-Pohjanmaan aikuiskoulutuksen alueellinen toimenpideohjelma (luonnos 31.3.2005)